Chiar în perioada sărbătorilor pascale, Brigitte Pastramă a primit o veste neașteptată! În urmă cu mai mulți ani, Brigitte și fostul său soț, Ilie Năstase, au deschis un loc de joacă pentru copii, afacerea devenind un real succes. Chiar și pagina de Instagram a locului de joacă strânsese foarte mulți urmăritori. Din păcate, recent, contul „Magic Castle București” a fost furat. Vedeta face acum tot ce îi stă în putință să își recupereze contul, făcând apel la mai mulți prieteni de-ai săi, printre care și Vica Blochina.
Brigitte Pastramă a avut parte de o surpriză nefericită chiar în perioada sărbătorilor pascale. Contul său de afaceri, „Magic Castle București”, a fost furat de hackeri. Vedeta vrea să își recupereze contul și a făcut un apel prin intermediul nostru:
„Mi-a furat cineva pagina de afaceri, pagina de la Magic Castle, și mi-am rugat toți prietenii să mă ajute cu pagina nouă. Am încercat să trimit CUI-ul de la firmă către cei de la Instagram și au spus că nu este ok. Pur și simplu nu mai există pagina. De Paște, așa, cadou.
Avea vreo 20 de mii de urmăritori. Acum mi-am făcut o nouă pagină, sper să ne revenim. Pagina aceea era de 9, 10 ani. Foarte nasol s-a întâmplat. Acum mă chinui, dar nu va mai fi la fel. Cineva mi-a luat pagina, efectiv. Eu nu am buletin la Magic Castle, am trimis doar CUI-ul, dar tot nu a fost ok.
Probabil e cineva căruia i-am dat parola ca să posteze…Nu știu! I-am rugat pe toți să mă ajute cu follow, dar nu o să mă ajute foarte mult. I-am dat Vicăi, Oanei Roman, lui Florin, surorii mele…Vom vedea.”, ne-a declarat Brigitte Pastramă, în exclusivitate pentru Playtech Știri.
Brigitte Pastramă, împreună cu familia se află acum în Dubai, tot acolo au petrecut și sărbătorile. Vedeta, soțul său, Florin Pastramă, Sara și câțiva prieteni buni de-ai lor din Timișoara au petrecut Paștele împreună. Brigitte a adus mai multe alimente din România și a gătit mai multe preparate tradiționale românești în Emirate:
„Am luat varză, borș, cozonac din România și am gătit aici, în Dubai. Mielul l-am luat de aici, fiindcă este foarte bun. Ce-i drept, ei au o piață săracă față de noi. Am gătit ciorbă de miel, sarmale, drob, salată de boeuf.
Cozonacul l-am cumpărat din România, pentru că, de Crăciun, am făcut cozonacul aici și s-a acrit din cauza căldurii. Au venit niște prieteni de-ai noștri de la Timișoara, am fost 7 oameni la masă, ne-am simțit foarte bine. Am gătit destul de mult.”, ne-a mai dezvăluit Brigitte, în exclusivitate pentru Playtech Știri.